Maja ees, laveerides võimalikult ukse lähedale, omanike unistustes ilmselt lausa trepikotta pargitud autode vahel märkas Sälli, et naabrimehe auto tagumine uks oli pisut praokil, küllap jäi see nõnda, kui mees tagaistmelt oma kodinaid kokku krabas. Naabrimuti rääbakas kass istus irvakil autoukse ees ja kaapas  käpaga, nagu sooviks ta sõidule minna.  Ootamatu mõtte ajel kummardus Sälli, kahmas kassi kõhu alt kinni, ise teise käega ust paotades ja viskas kassi autosse, seejärel vaikselt autoust kinni lükates.